Foto: A. Popović

Koordinarka protesta Jelena Anasonović za N1 rekla je da je posle protesta sa još nekoliko ljudi krenula od Doma Narodne skupštine ka centru Beograda, a da ih je kod Skupštine grada zaustavila patrola policije, jer su lepili nalepnice sa, kako je rekla, „lažima Aleksandra Vučića“.

Policija je, navodi N1, legitimisala jednu od devojaka iz grupe ljudi koju je zaustavila.

Jelena Anasonović je kazala da su zaustavljeni građani, nakon što je policija odbila da vrati dokumenta legitimisanoj devojci, upitali da li postoje dvostruki aršini i hoće li onda uhapsiti sve one koji su lepili nalepnice tokom večerašnjeg protesta.

Dodala je i da je tada zalepila jednu nalepnicu na policijsku „maricu“, posle čega ju je jedan policajac uhvatio za nadlakticu i priljubio uz vozilo, tvrdeći da je želela da pobegne.

Tada su, kako je kazala, i nju legitimisali, uzeli joj dokumenta i pokušali da je uvedu u „maricu“, ali da su policajci u međuvremenu dobili komandu da napuste prostor ispred Skupštine grada i onda su im vratili dokumenta i pustili ih da odu.

U Beogradu je večeras održan još jedan građanski protest pod nazivom „Jedan od pet miliona“.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se